    KUPIŠKIO RAJONO SAVIVALDYBĖS APLINKOS MONITORINGO 2027-2032 M. PROGRAMOS VYKDYMO PASLAUGOS
TECHNINĖ SPECIFIKACIJA
Pirkimo objektas:
Kupiškio rajono savivaldybės aplinkos monitoringo 2027-2032 m. programos (toliau – Programa) vykdymo paslauga.
Pirkimo tikslas:
Gauti informaciją apie Kupiškio rajono savivaldybės teritorijos gamtinės aplinkos būklę pagal kiekvieną Programos komponentą, kuria vadovaujantis būtų galima vertinti aplinkos būklės pokyčius, planuoti ir įgyvendinti aplinkosaugos priemones, teikti išvadas apie aplinkos būklę Kupiškio rajono bendruomenei, specialistams ir valstybinėms institucijoms.
Paslaugų apimtys ir uždaviniai:
Programą vykdyti pagal 2026 m. rugpjūčio 27 d. Kupiškio rajono savivaldybės tarybos sprendimu Nr. TS-163 patvirtintą Kupiškio rajono savivaldybės aplinkos monitoringo 2027-2032 m. programą (https://www.e-tar.lt/portal/lt/legalAct/c12ffe81a1fa11f1958a9007e2f07e60). 
2027-2032 m. sistemingai, pagal Programos nuostatas, stebėti, atlikti tyrimus, analizuoti ir teikti išvadas bei rekomendacijas apie Kupiškio rajono savivaldybės teritorijos aplinkos kokybę pagal atskirus komponentus, kaip numatyta Programoje.
Vykdant aplinkos komponentų monitoringą stebėti Programoje numatytus parametrus numatytose vietose, nustatytu periodiškumu.
Tyrimus, stebėjimus, vertinimus atlikti vadovaujantis Programoje nurodytais metodais, procedūromis ir vertinimo kriterijais.
Kupiškio rajono savivaldybės aplinkos monitoringo duomenys turi būti viešinami, viešinimui sukurti interaktyvią savivaldybės aplinkos monitoringo duomenų bazę (toliau AIIDB), kurios tikslas – moderniai kaupti vykdomo aplinkos monitoringo informaciją ir interaktyviai pateikti visuomenei. Šiam tikslui pasiekti yra būtina sukurti atskirą interneto svetainę. Interneto svetainės domeno pavadinimą prieš kūrimą derinti su perkančiąja organizacija. Duomenys apie gautus tyrimų rezultatus internetinėje svetainėje turi būti paviešinti per 5 d. d. nuo atlikto tyrimo rezultato gavimo. Interneto svetainėje turi būti numatyta galimybė visuomenei ne tik gauti informaciją apie savivaldybės ekologinę būklę, tačiau ir sudaryti prielaidas pačiai pateikti duomenis ar pastabas. AIIDB makro struktūra: pagrindinių aplinkos monitoringo komponentų atskirai funkcionuojantys interaktyvūs žemėlapiai, kuriuose pateikiami stebėjimo taškai (LKS94 koordinačių sistemoje), kiekviename stebėjimo taške turi būti galimybė asmeniui pasirinkti aktualią analitę, o pasirinkus būtų galimybė išvysti automatiškai susigeneruojantį tam tikros analitės retrospektyvinių ir esamų tyrimo rezultatų grafiką. Grafike turi būti matoma tam tikros analitės aktuali ribinė vertė. Interneto svetainėje turi būti realizuota galimybė susieti tam tikrą stebėjimo tašką su aktualia vaizdine medžiaga. AIIDB kaupiamos metines aplinkos monitoringo ataskaitas (PDF ar kitokiu formatu).
Kupiškio rajono savivaldybės administracijai parengti ir pateikti aplinkos monitoringo ataskaitas Programoje numatytomis formomis ir terminais.

